GiliGold/VAD_KnessetCorpus huggingface dataset:
משה גפני: ההצעה לא התקבלה ותהפוך להיות הסתייגות.
שלמה מולה: הסתייגות לשם החוק בשם שלושת חברי סיעת קדימה, אנחנו מציעים במקום "הצעת חוק לעידוד השקעות הון" לומר "הצעת חוק לעידוד אי-שוויון בגביית מסים".
משה גפני: מי בעד הצעתם של חברי סיעת קדימה בוועדת הכספים כפי שקרא חבר הכנסת שלמה מולה?
משה גפני: בעד ההצעה של קבוצת קדימה לשם החוק – 5
שגית אפיק: הסתייגות לסעיף 52א אין לך?
שלמה מולה: יש לי הסתייגות לסעיף 52א.
שלמה מולה: במקום "6%" יבוא "25%".
משה גפני: מי בעד אישור ההסתייגות?
משה גפני: בעד ההצעה של קבוצת קדימה לסעיף 52א – 5
משה גפני: חבר הכנסת מולה, אתה מייצג את חבר הכנסת צלנר?
משה גפני: הוא הסביר את הצעתו בדיון הקודם.
משה גפני: מי בעד ההסתייגות של חבר הכנסת צלנר?
משה גפני: בעד ההצעה של חבר הכנסת צלנר לסעיף 52א – 5
משה גפני: מי בעד שם החוק כפי שהציעה הממשלה?
משה גפני: בעד שם החוק – 7
משה גפני: נמנעים – אין שם החוק נתקבל.
משה גפני: שם החוק נתקבל כפי שהציעה הממשלה.
משה גפני: מי בעד סעיף 52א לפי התיקונים שהובאו כאן לוועדה, בהתאם למה שקראה היועצת המשפטית של הוועדה?
משה גפני: בעד סעיף 52א – 7
משה גפני: נמנעים – אין סעיף 52א נתקבל.
משה גפני: סעיף 52א נתקבל לפי ההצעה שקראה היועצת המשפטית של הוועדה.
משה גפני: אנחנו עוברים לסעיף 52ב.
שגית אפיק: למעשה סעיף 52ב הוא סעיף חדש ביחס לנוסח הכחול.
שגית אפיק: הסעיף עוסק בהשקעה המיועדת כפי ששינתה הממשלה, גם לפי בקשת הוועדה.
ליאת גרבר: כפי שאמרנו, אנחנו מחייבים את החברות להשקיע בישראל, ואנחנו מחייבים אותן להשקיע באחד מהמסלולים שנקבעו בפסקאות (1)-(3) או ברכישת נכסים יצרניים, שזה דבר שמוגדר כבר היום בחוק, במפעל התעשייתי, או בהשקעה במחקר ופיתוח בישראל, או בתשלום שכר עבודה לעובדים חדשים שנוספו למפעל.
משה גפני: מה זה "רכישת נכסים יצרניים כהגדתם בסעיף 51"?
ליאת גרבר: זה נכסים שנועדו לשמש את המפעל התעשייתי.
שלמה מולה: איך מה שאמרתם על 50% בא לידי ביטוי?
שלמה מולה: איפה זה מופיע?
שגית אפיק: בהמשך.
שגית אפיק: זה לא 50%.
שגית אפיק: זה נוסחה, שהמקסימום שבה יהיה 50%.
שגית אפיק: תיכף נגיע לזה.
ליאת גרבר: זה הייעוד של ההשקעות.
שגית אפיק: כלומר, מבחינת
שגית אפיק: כם השקעה מיועדת בישראל זה אחד מהשלושה האלה.
שגית אפיק: עכשיו נראה את הנוסחה.
שגית אפיק: הקראנו קודם מה הוא "יחס ההפשרה": ההכנסה הצבורה הנבחרת כאשר היא מחולקת בסך ההכנסה הצבורה.
שגית אפיק: אולי תוכלו להסביר את הנוסחה, בבקשה.
אופיר כהן: זאת נוסחה ליניארית שקובעת את שיעור ההטבה, כאשר שיעור ההטבה נע בין 30%-60% ככל שהחברה תחליט להפשיר רווחים.
אופיר כהן: אסביר לכם את זה בצורה מספרית פשוטה: אם לחברה יש 100,000 שקל רווחים פטורים והיא רוצה להפשיר, לשלם את המס בגין כל ה-100,000 שקל, הרי שסך ההטבה המקסימלית במקרה הזה הוא 60%, ומתוך 60% היא תצטרך להשקיע 30%, דהיינו חצי מן ההטבה.
אופיר כהן: חשוב להדגיש שה-50% השקעה זה רק בנקודת קיצון.
אופיר כהן: אם החברה תחליט להפשיר פחות רווחים, מן הסתם ההשקעה תהיה נמוכה יותר.
שגית אפיק: מה אתם מעריכים?
שגית אפיק: כמה יפשירו?
אופיר כהן: בכל חברה זה תלוי בעסקאות שלה, קשה מאוד להעריך.
דורון אביטל: זה תלוי במדיניות ההשקעה שלה, בחלוקת הרווחים שלה.
שגית אפיק: 50%, אתה אומר, זה המצב הקיצוני ביותר, וכל היתר יהיו בין 0 ל-30%.
זהבה גלאון: מה הסעיף הזה בכלל עם כל הבלגן?
שגית אפיק: למה לא הלכתם על אחד לאחד?
שגית אפיק: למה הלכתם על נוסחה של השקעה?
ליאת גרבר: אנחנו נותנים תמריץ.
ליאת גרבר: למעשה ככל שהטבת המס שלך גדולה יותר אתה נדרש גם להחזיר יותר ולהשקיע יותר, זה הכיוון.
ליאת גרבר: ודבר נוסף, כדי לקבל את הטבת המס המקסימלית אתה צריך להשקיע בישראל.
שגית אפיק: אבל להשקיע פחות.
שגית אפיק: לא קבעתם יחס של אחד לאחד, זה לא יחס מלא אלא יחס של 1:3.
אופיר כהן: למעשה אותו עיקרון החלנו על החברות שנמצאות בקיצון.
אופיר כהן: הן לא יכולות להגיע להטבה מקסימלית של 60% מכיוון שסך כל ההטבה המקסימלית שלהן הוא 40%.
אופיר כהן: מדובר על חברות השקעות חוץ של 100%, של 60% ומעלה, שם המס שהן חייבות הוא 10%.
אופיר כהן: לכן מקסימום ההטבה מבחינתן זה רק 40% ולא 60%.
אופיר כהן: לכן התאמנו את גובה ההשקעה.
שגית אפיק: תציג בבקשה שוב את העיקרון.
שגית אפיק: אנחנו לא בטוחים שהנוסח קובע את מה שאנחנו אומרים במילים, אז יכול להיות שצריך פשוט לנסח את הסעיף הזה שוב כדי שהנוסחה תהיה ברורה.
שגית אפיק: אבל תגיד את העיקרון שוב כדי שיהיה מובן על מה מצביעים.
אופיר כהן: ניסחנו אותו עכשיו.
אופיר כהן: כעיקרון מה שרצינו לכתוב, ואני חושב שגם כתבנו, בעצם התאמנו את גובה ההשקעה לאותן חברות שבהשקעת חוץ שלא יכולות לקבל את מלוא ההטבות.
אופיר כהן: מקסימום הטבה מבחינתן הוא רק 40% ולכן ביקשנו השקעה נמוכה יותר מבחינתן, כי לא רצינו לפגוע בהן.
אופיר כהן: נשב יותר מאוחר ונראה שבעצם הנוסח הזה עונה על מה שביקשנו לקבוע.
זהבה גלאון: ואם זה לא מסתדר אז תהיה חוות דעת של עו"ד אבי ליכט.
גאלב מג'אדלה: נדחה את ההצבעה עד שיהיה נוסח.
גאלב מג'אדלה: אנחנו רוצים שהיועצת המשפטית של הוועדה תהיה שותפה לניסוח, שיניח את דעתה.
זהבה גלאון: אדוני, זה כאילו סוג של סנקציה מה שהם אומרים כאן, סוג של.
זהבה גלאון: אני רוצה לשאול שאלת-תם, אל תכעס עליי, אבל אם יש דרך להפעיל סנקציה למה לא מפעילים אותה במצב הזה מלכתחילה במקום להתעסק עם כל הדבר הזה?
ליאת גרבר: זה סנקציה למי שנכנס לחוק ולא מבצע את ההשקעה המיועדת.
ליאת גרבר: אני לא יכולה לחייב אותו לחלק את הרווחים, אבל ככל שהוא נכנס לחוק ומקבל ממני הטבה הוא צריך להחזיר.
ליאת גרבר: אבל זה תלוי ברצונו.
שגית אפיק: זאת אומרת שאם הוא לא השקיע בישראל.
זהבה גלאון: זה סנקציה נקודתית אם הוא לא ישקיע בישראל, מאה אחוז.
זהבה גלאון: זה אומר שכאשר אתם רוצים יש לכם אפשרות לקבוע בחקיקה סנקציות.
דורון כהן: גברתי, אתם מחוקקים חוקים, לא אנחנו.
זהבה גלאון: נכון, על זה בוכה הנביא.
זהבה גלאון: אתה לא שם לב שעל זה בוכה הנביא?
דורון כהן: הרי החוק הקיים אושר בכנסת ואתו אנחנו חיים.
זהבה גלאון: נכון, אז בואו נשנה אותו, תפעילו סנקציות במקום - - -
אופיר כהן: אי אפשר רטרואקטיבית.
נינו אבסדזה: על זה בדיוק מדובר, כי קודם אמרו לנו שאין דרך להטיל סנקציות.
נינו אבסדזה: עכשיו מסתבר שיש דרך לקבוע סנקציות.
ליאת גרבר: מי שנכנס באופן וולונטרי לחוק מקבל את כל הוראות החוק.
נינו אבסדזה: מה זאת אומרת "באופן וולונטרי נכנס לחוק"?
משה גפני: גבירותי ורבותי, חברי הכנסת שואלים אם יש אכן אפשרות בחקיקה לקבוע סנקציות - - -
זהבה גלאון: לא כך?
משה גפני: אמרתי שהיא שאלה טובה, אמרתי גם קודם.
משה גפני: השאלה היא: אם אכן אפשר בחקיקה לקבוע סנקציות למה לא קובעים סנקציות עכשיו?
משה גפני: את זה שואלים חברי הכנסת.
משה גפני: אפילו אני הקטן שואל את זה.
דורון כהן: שאלה מצוינת.
דורון כהן: אם היינו יכולים לעשות את זה הרי לא היינו באים עם הטבה, כי אנחנו רוצים לפגוש את הכסף, שעם ישראל יפגוש את הכסף, אנחנו לא רוצים לתת הטבות.
דורון כהן: יש הבדל עצום בין להטיל היום סנקציה על הסדר שקיים כבר שנים, ובין להטיל סנקציה על חקיקה חדשה ועל מי שמתכוון להודיע בעתיד שהוא ייכנס לחקיקה שתאושר כעת.
דורון כהן: את זה אפשר לעשות.
דורון כהן: אומרים: אנחנו מחוקקים עכשיו חוק שנותן לך הטבה, אתה תודיע שאתה נכנס, אבל אם לא תקיים את ההתחייבות תוטל עליך סנקציה.
משה גפני: מר אבי ליכט, מה שאומר המנכ"ל בסדר מבחינה משפטית?
משה גפני: אני פשוט לא למדתי משפטים, לכן אני שואל.
אבי דיכטר: זה לא סנקציה על אי-תשלום.
אבי דיכטר: זה סנקציה על אי עמידה בתנאי הפטור.
משה גפני: זה בסדר מבחינה משפטית?
משה גפני: הכול בסדר בקטע הזה.
משה גפני: לא כל דבר שאתם אומרים אני מקבל, אבל בקטע הזה כן.
זהבה גלאון: עו"ד ליכט, מה עוד לא בסדר?
שלמה מולה: שגית, אמרת שאת מחכה שייתנו לך הגדרה נכונה.
שלמה מולה: אני רוצה להגיד בצורה פשוטה, אני לא מסתפק ב-50%, אני מסתפק ב-100% השקעה בארץ.
שלמה מולה: זאת הצעה שלי בשם חברי סיעת קדימה בוועדת הכספים.
שגית אפיק: לכן אתה רוצה לתקן את הנוסחה שמופיע בסעיף 52ב.
משה גפני: מי בעד ההסתייגות של חבר הכנסת מולה בשם חברי סיעת קדימה בוועדת הכספים?
משה גפני: בעד ההצעה של חבר הכנסת מולה וקבוצת קדימה לסעיף 52ב – 5
משה גפני: אם הייתי באופוזיציה גם הייתי מצביע בעד ההסתייגות.
משה גפני: מי בעד אישור סעיף 52ב?
משה גפני: בעד סעיף 52ב – 7
משה גפני: נמנעים – אין הסעיף נתקבל.
משה גפני: סעיף 52ב נתקבל ברוב של 7 נגד 5.
משה גפני: סעיף 52ב אושר בוועדה.
משה גפני: אנחנו עוברים לסעיף 52ג ובזה מסיימים את החוק.
ליאת גרבר: הסעיף נועד לשמר את הדין הקיים מבחינת השלב של מיסוי הדיבידנד בשלב ב', מה שנקרא.
ליאת גרבר: כלומר, יש את המיסוי של החברה ויש את המיסוי של הדיבידנד בידי המקבל.
ליאת גרבר: למעשה זה נועד למנוע איזו פרשנות שתגיד שזה מיסוי סופי, זאת אומרת שמס החברות שקבענו כאן הוא המס הסופי.
ליאת גרבר: זה נועד להבהיר שבשלב השני - - -
שגית אפיק: בחלוקת הדיבידנד הוא יהיה 15%, שזה המס לחלוקת דיבידנד.
שלמה מולה: אני מבקש הסתייגות, במקום "15%" יבוא "25%".
שגית אפיק: זאת אומרת, שינוי הדין הקיים במס לחלוקת דיבידנד.
משה גפני: מי בעד שינוי הדין הקיים בחלוקת דיבידנד כפי שהציע חבר הכנסת שלמה מולה?
שלמה מולה: נתנו פטור, אז שייתנו עד הסוף.
משה גפני: הצבעה
משה גפני: נגד – 7
משה גפני: ההצעה לא נתקבלה.
משה גפני: 5 בעד, 7 נגד, ההסתייגות לא נתקבלה.
משה גפני: לחברת הכנסת זהבה גלאון יש הסתייגות, בבקשה.
זהבה גלאון: אדוני, אני רוצה להוסיף הסתייגות שאומרת שבתום התהליך הרווחים שיישארו כלואים ייחשבו כדיבידנדים שחולקו.
דב חנין: הסתייגות מצוינת.
זהבה גלאון: אני חוזרת על ההצעה.
זהבה גלאון: בתום התהליך הרווחים שיישארו כלואים ייחשבו כדיבידנדים שחולקו.
זהבה גלאון: אתה חייב לתמוך בזה.
קריאה: גם אם השקיעו אותם בארץ?
זהבה גלאון: ברגע שהם יישארו כלואים אז הוא לא נגע בהם.
משה גפני: אנחנו נפיל את ההסתייגות הזאת.
משה גפני: מפני שהקואליציה מצביעה נגד.
משה גפני: אני מציע לכם לקחת את ההסתייגות הזאת ברצינות.
משה גפני: יש לנו זמן עד המליאה.
משה גפני: אם אתם מסכימים לזה – זה סיפור לא פשוט – אם אתם מסכימים לזה - - -
זהבה גלאון: גם כך אצביע נגד כל הצעת החוק, אדוני.
משה גפני: בסדר, עכשיו לא דיברתי אתך, עכשיו אני מדבר איתם.
זהבה גלאון: אבל אתה במשא ומתן גם איתי.
משה גפני: אם אכן תגיעו למסקנה שצריך לעשות את הדבר הזה, תגידו לנו ואנחנו הקואליציה נצביע במליאת הכנסת בעד.
משה גפני: עכשיו נפיל את זה מפני שנפל עלינו מוראה של הקואליציה.
משה גפני: זה אחד החוקים הלא מחמיאים לי כיושב-ראש ועדת הכספים.
משה גפני: מי בעד ההסתייגות של חברת הכנסת זהבה גלאון?
שלמה מולה: אני מבקש להצטרף כסיעת קדימה.
גאלב מג'אדלה: גם סיעת העבודה מבקשת להצטרף להסתייגות.
דב חנין: גם סיעת חד"ש.
משה גפני: בעד ההצעה של חברת הכנסת זהבה גלאון וקבוצת מרצ, של קבוצת קדימה, של קבוצת העבודה ושל קבוצת חד"ש לסעיף 52ג – 5
משה גפני: אנחנו עוברים עכשיו להצבעה על סעיף 52ג, שהוא הסעיף האחרון בחוק ואם הוא יאושר, אושר החוק לקריאה שנייה ושלישית במליאת הכנסת.
משה גפני: אני לא רואה בחוק הזה גולת כותרת של ועדת הכספים, שלא תהיה אי-הבנה בעניין הזה.
משה גפני: נשמעו בוועדה דברים חמורים מאוד נגד הרשות המבצעת, על מה שהיה בשנים עברו.
משה גפני: שאף אחד לא ינצל את זה לנושא פוליטי מפני שזה עבר על כל הממשלות בישראל שלא ראו את הכסף הזה.
משה גפני: החקיקה נעשתה כאן על-ידי הממשלה - - -
ציון פיניאן: זה לא במשמרת שלנו.
משה גפני: יש חוקים שחוקקנו כאן בוועדה ושאני מתגאה בהם כיושב-ראש ועדה.
משה גפני: זה אחד החוקים שלא אתגאה בהם.
משה גפני: זה פשוט הכרח בל יגונה, וזה לא קשור לממשלה כזאת או אחרת.
משה גפני: על זה אני לא פורש מן הקואליציה, יש לי סיבות אחרות על מה לפרוש.
משה גפני: מי בעד סעיף 52ג?
משה גפני: בעד סעיף 52ג – 7
משה גפני: סעיף 52ג נתקבל לפי הצעת הממשלה כפי שהוקראה על-ידי היועצת המשפטית של הוועדה.
משה גפני: הצעת חוק לעידוד השקעות הון (הוראת שעה), התשע"ב-2012 – מס חברות על הכנסה צבורה נבחרת (הוראת שעה), אושרה לקריאה שנייה ושלישית.
משה גפני: הצעת החוק תבוא בעזרת-השם למליאת הכנסת לאישור.
שלמה מולה: אני מבקש הסתייגות דיבור בשם סיעת קדימה.
שלי יחימוביץ': אני מבקשת הסתייגות דיבור בשם סיעת העבודה.
זהבה גלאון: אני מבקשת הסתייגות דיבור גם בשם סיעת מרצ.
שגית אפיק: מי שהגיש הסתייגות מהותית לא יכול להגיש הסתייגות לצורך דיבור.
משה גפני: רבותי, אני מודה לאופוזיציה על כך שהצביעה נגד, אני מודה לקואליציה על כך שהצביעה בעד.
משה גפני: הצעת החוק עברה.
משה גפני: אני מודה לך, אדוני סגן השר.
משה גפני: אני מודה למנכ"ל משרד האוצר, למנהל רשות המסים, למר אבי ליכט המשנה ליועץ המשפטי לממשלה על האומץ שגילית היום.
משה גפני: גמר חתימה טובה לכולם.
משה גפני: פנייה אחרונה – 637 – בתי החולים הממשלתיים.
ערן הכהן: אני רפרנט בריאות באגף תקציבים.
ערן הכהן: הפנייה נועדה להתאים את התקציב של בתי החולים הממשלתיים ל- - - מחירי יום אשפוז.
משה גפני: אין; מי נמנע?
משה גפני: עכשיו אני רוצה להגיד לגבי הרביזיה שלך.
משה גפני: יש כמה רביזיות בנושא רשות הטבע והגנים, אבל המוביל הוא חבר הכנסת שכיב שנאן.
משה גפני: הוא טוען בצדק, ואני ביררתי את זה, שיש שם בעיה שצריך להעביר כסף כדי להעביר את הכביש בין - -
שכיב מוראד שנאן: חורפיש-בית-ג'ן וניר עציון-דלית אל כרמל.
משה גפני: הרביזיה הזאת שלו מוחזקת כבר הרבה מאוד זמן.
משה גפני: הטענה היא אמיתית, רצינית.
משה גפני: אני בדקתי את זה עם כל המשרדים הנוגעים בדבר.
משה גפני: שכיב נפגש גם עם גלעד ארדן.
משה גפני: יש התחייבות שאני עומד מאחוריה של השר גלעד ארדן, יש התחייבות של מנכ"ל משרד ראש הממשלה אריה לוקר, ויש התחייבות של איל אפשטיין, סגן הממונה על התקציבים שהנושא הזה נפתר החודש הזה והכסף עובר.
עתניאל שנלר: מה זאת אומרת, "נפתר"?
עתניאל שנלר: הבעיה היא כספית?
משה גפני: כספית.
משה גפני: ולא הרבה כסף.
עתניאל שנלר: אני יודע שהייתה הבעיה של התוואי עצמו - -
משה גפני: לא, לא, זה נקרא כביש נוף, משהו כזה.
שכיב מוראד שנאן: דרך נופית.
משה גפני: עתניאל, אנחנו כבר עברנו פרופסורה בעניין הזה.
משה גפני: המציאות הזאת שבה אין בעיות בירוקרטיות, אלא רק כסף, ולא הרבה – זה הדבר היחיד שנשאר.
משה גפני: הם התחייבו כולם.
משה גפני: אני לא מכיר התחייבות כזאת.
משה גפני: תאמין לי, אני מנהל איתם משאים ומתנים על אלף ואחד נושאים – התחייבות מהסוג הזה לא שמעתי.
משה גפני: אני מבקש משכיב – מכיוון שיש שם גם כסף של שיקום הכרמל ושל שריפות, שבסופו של דבר אני אואשם שאני מחזיק את הכסף הזה.
משה גפני: אם חס וחלילה תהיה שם שריפה, לא יגידו "שכיב שנאן", יגידו "גפני".
משה גפני: אתה לא נתת להעביר את הכסף הזה במשך חודשיים וחצי.
משה גפני: אני מבקש ממך כחבר וכיושב ראש הוועדה להסיר את הרביזיה הזאת.
משה גפני: אני עומד מאחורי ההתחייבות.
שכיב מוראד שנאן: אדוני היושב ראש, אני רוצה להיות איתך כן ושהדברים יירשמו בפרוטוקול.
שכיב מוראד שנאן: אני יודע שאילו רצית מזמן יכולת להביא את זה להצבעה.
שכיב מוראד שנאן: אני מאוד מעריך את זה שאתה תמכת, גיבית ועשית.
שכיב מוראד שנאן: בצורה חד משמעית אני לא אוהב את ההתחמקות גם של שירות הטבע והגנים - -
משה גפני: נעזוב אותם.
שכיב מוראד שנאן: - - גם של השר גלעד ארדן.
שכיב מוראד שנאן: אילו רצו זה יכול היה להיות פתיר יומיים אחרי כן.
שכיב מוראד שנאן: במקום זה הם הלכו למהלכים של מריחה ומריחה ומריחה.
שכיב מוראד שנאן: עד שהגענו עם השר גלעד ארדן לסיור בבית-ג'ן, והוא ראה במו עיניו את הדברים.
שכיב מוראד שנאן: עד הרגע הזה מה הבעיה שאנחנו נוריד את הרביזיה?
שכיב מוראד שנאן: ברגע שהם מביאים העברה תקציבית ברורה שיש העברה תקציבית של 5 מיליון שקל – 2 מיליון שקל הולכים לשיפור כביש ניר עציון, ו-3 מיליון שקל הולכים לשיפור התשתית בכביש חורפיש-בית-ג'ן.
שכיב מוראד שנאן: תאמין לי, אני כבר לא רואה בזה בעיה של הדרוזים – אלפי אזרחים ישראלים מכל העדות והדתות והלאומים מסתובבים באזור הזה.
משה גפני: שכיב, נמצאים פה ציון פיניאן ועתניאל שנלר.
משה גפני: הם לא שמעו ממני דבר כזה.
משה גפני: אני אומר לך – אתה יודע מה, בוא נצא מתוך הנחה שחס וחלילה אתה צודק.
משה גפני: אני אומר לך פה בנוכחות כולם, וזה רשום בפרוטוקול – אם הם לא עומדים בהתחייבות שלהם נעצור להם דברים אחרים הרבה יותר גדולים.
משה גפני: נמצא פה רכז הקואליציה – אני מבקש שתסיר את זה, אני לא רוצה לעמוד בעניין הזה, חס חלילה.
עתניאל שנלר: ונציג האופוזיציה.
משה גפני: והנה נציג האופוזיציה.
משה גפני: אנחנו עומדים מאחורי העניין.
משה גפני: תאמין לי, אני לא מציע לך עצה לא הוגנת.
שכיב מוראד שנאן: אני כל כך מאמין לך.
משה גפני: לא להאמין בי, אני אומר לך שאנחנו נעשה את זה.
שכיב מוראד שנאן: אני רואה את חוסר היושר שלהם - - - אתה יודע כמה קנסות חורפיש שילמה רק על קנסות לרשות הטבע והגנים מכיוון שהיא לא רצתה לגרוע - -
משה גפני: יש דברים שאני לא רוצה להגיד לפרוטוקול.
משה גפני: תדע לך, אתה משיג את זה, ואתה משרת את האינטרס שלהם.
משה גפני: יש מצב של לא לקרוע את החבל.
משה גפני: יש לי יותר ניסיון ממך, אני כבר הרבה שנים כאן.
משה גפני: לא לקרוע את החבל.
שכיב מוראד שנאן: תוך כמה זמן אתה חושב שזה יסתדר?
משה גפני: עד סוכות.
משה גפני: אבל אני לא רוצה להגיד כי אמרו לי שזה עד סוכות, אבל אני אומר, בתוך החודש הקרוב.
שכיב מוראד שנאן: ואז אפשר יהיה לבצע את העבודה בפועל לפני החורף?
משה גפני: כן, כן, כן.
משה גפני: מה אחרת?
משה גפני: אוקיי, הסרת.
משה גפני: אני אתן לך נשיקה במצח.
שכיב מוראד שנאן: קשה לי עם זה.
משה גפני: לא חשוב, שכיב, תסיר.
משה גפני: תאמין לי, לטובתך.
משה גפני: אתה משיג את המטרה.
שכיב מוראד שנאן: טוב, הסרתי.
משה גפני: אני רוצה להצביע על הרביזיה כי יש רביזיה של חברים אחרים.
משה גפני: בעד הרביזיה – אין
משה גפני: אנחנו עומדים מאחורי העניין הזה.
משה גפני: אתה תשיג את המטרה הזאת.
שכיב מוראד שנאן: אני לא מאמין להם, אני מאמין לך.
משה גפני: בסדר, יש לנו הכלים לאלץ אותם.
משה גפני: אבל אין צורך כי זה מה שהולך לקרות.
טמיר כהן: לפרוטוקול: אלה פניות 379 עד 382.
פניה קירשנבאום: לפני שנתחיל את הדיון לגבי מה זה ריכוזיות, איזה ריכוזיות, מה אנחנו עושים ומה אני חושבת שאפשר לעשות, מה הן הדרכים ואיך מטפלים, אני והצוות שלי - יושבות כאן העוזרות הפרלמנטריות שלי – הכנו מצגת.
ציפי וינר: במחקר שערך בנק ישראל – שיתכן שחלק
ציפי וינר: כם נחשפתם אליו – נבדקו 650 חברות ציבוריות בין השנים 1995 עד 2005.
ציפי וינר: אפשר לראות לפי הנתונים כאן
ציפי וינר: שהשתייכות לקבוצת עסקים לא רק שהיא לא מועילה לחברה המסונפת אלא להפך.
פניה קירשנבאום: האם, כפי שאמרנו במצגת כאן, הולכים היום להפרדה בין הבעלויות והאם בדרך הזאת לא ניצור שתי מפלצות כאשר במקרה האחד קבוצה תשלוט על נכסים פיננסיים ועוד קבוצה תשלוט על הנכסים הריאליים, כך שבעצם נישאר עם אותה ריכוזיות, כי אני לא רואה היום במשק איזה שהם כוחות שיכולים להיכנס וכהוכחה לזה, ראו את מה שקרה בשנת 2005, עת יצאו כל קרנות הפנסיה מהמערכת הבנקאית וכולם חשבו שהנה אנחנו פותחים את השוק החוץ בנקאי לכל המשקיעים כך שתהיה לנו פריחה ויגיעו כוחות חדשים, אבל סופו של דבר נשארו אותם שחקנים שהתחלקו ביניהם.
פניה קירשנבאום: בנושא הזה עלה רעיון אחרי שראיתי את החקיקה האחרונה של רשות לניירות ערך ואני מאוד מעריכה את מה שנעשה בחוק הזה.
פניה קירשנבאום: היא מדברת גם על ממשל תאגידי.
פניה קירשנבאום: אם אנחנו נצא מהדירקטיבה הזאת, שאנחנו כבר ממילא חתומים עליה, כבר יש לנו איזשהו בסיס שאנחנו יכולים ללכת על הנושא ויש לנו פלטפורמה לדבר על זה, יש שתי נקודות שהייתי רוצה להתייחס בקשר לסולונסי 2.
פניה קירשנבאום: קודם כל, מועצת המפקחים.
פניה קירשנבאום: בחוק שלך את מנסה לטפל גם בריכוזיות של הפירמידות וגם בניגוד עניינים ואני חושבת שזה אומר לערבב יותר מדיי דברים.
מרינה סולודקין: בגלל שבהרבה דברים אני מרגישה שהגבול הזה כבר נפרץ.
עודד שריג: שוב, זה מחייב אותנו לחשיבה ולזהירות.
עודד שריג: זה לא אומר שזה לא נכון מה שאנחנו עושים וזה לא אומר שאנחנו לא נמצא מדינה כזאת, זה רק אומר שצריך לבחון את הדברים האלה בפרספקטיבה עולמית.
פניה קירשנבאום: אבל זה נכון שבשוק הגדול יותר או בחברות שאנחנו מנסים לחפש משהו דומה – סליחה שאני קוטעת אותך – האם זה נכון שיותר נפוץ בעולם הגדול אחזקה של החברות בבעלות פרטית יותר מרוכזת - כמו שאצלנו חברה גדולה עם האחזקה הפרטית – ממה שאותו שרשור או מאותה פירמידה כאשר אצלנו זה הולך ובקבוצה יש לך שמונה חברות שמוחזקות ואז השליטה הולכת ויורדת?
עודד שריג: אני אומר עוד שני דברים שמתייחסים לזה בהקשר שאת הזכרת אותם, בקונטקסט של הקבוצות והשליטה, ואני חושב שזה קונטקסט רחב יותר.
עודד שריג: גם המפקח על הבנקים, גם רשות ניירות ערך וגם אגף שוק ההון עושים מאמצים כדי לייצר שיתוף פעולה כזה.
פניה קירשנבאום: אם אתה אומר שאתה לא צריך ויש לך את כל הכלים ואתה יכול לעשות את כל מה שצריך, בסדר, אנחנו נשגיח ונראה מה אתה עושה, אבל אם אתה אומר שאין לך היום את היכולות האלה, ואם אתה צריך לתגבר אותן בחקיקה, בוא נשתף פעולה בתחום החקיקה.
עודד שריג: אנחנו נשמח לשתף פעולה בעניין הזה, לשמוע את דעתכם ולנסות לקדם את זה.
עודד שריג: יש מערכת שלמה של דרישות שקיימת ותהיה מערכת דרישות שונה שהיא מאוד דומה לבאזל 2 באופייה, בסולוונסי 2.
עודד שריג: כפי שאמרתי, אני אשמח לבוא ולתת הסבר על הדברים שיש.
משה גפני: דניאל, בבקשה, תסבירי בכמה מילים.
משה גפני: אנחנו כבר דיברנו על העניין.
משה גפני: החברים מבקשים עוד פעם.
דניאל אילון: נראה לי שאין הרבה מה להרחיב.
דניאל אילון: יש לנו תיקון שעבר כבר לפני שנתיים, שאושר ביוני 2010, ושקבע שכדי להיות זירת סוחר לחשבון עצמו, כלומר כדי לנהל זירה שמקיימת עסקאות אל מול הלקוחות שלה, או להיות זירה - - -
משה גפני: סליחה דניאל.
משה גפני: אנחנו פה בוועדה צוות כמו משפחה.
משה גפני: אז אני רוצה לברך את עורכת הדין שלומית ארליך מהלשכה המשפטית לרגל נישואיה.
משה גפני: היא עדיין בתוך השבעה, נכון?
משה גפני: שיהיה לה בניין עדי עד, ושתהיה הצלחה, ושנה טובה.
משה גפני: בשם חברי הוועדה, וגם בשם - - -
יעקב אדרי: פה אחד.
משה גפני: הנה דודו רותם.
משה גפני: גם בשם דודו רותם אנחנו מאחלים לה הצלחה, ושיהיה בניין עדי עד.
יעקב אדרי: אמן.
שלומית ארליך: תודה רבה.
דניאל אילון: בשם הרשות, אני מצטרפת לברכות.
דניאל אילון: החוק כבר קבע שאי-אפשר לעשות פעילות כזאת, כלומר לנהל זירה או להפנות לפעילות בזירה שכזו מבלי לקבל רישיון.
יעקב אדרי: אני מוכרח לשאול משהו, למה אתם קוראים לזה "זירה"?
יעקב אדרי: זו קונוטציה כזאת של קרבות שמתנהלים בזירה.
דניאל אילון: זה השם שאנחנו מצאנו.
יעקב אדרי: הכי מתאים למה שקורה שם, את אומרת.
עינת וילף: אם ביקרת אי-פעם בזירת המסחר של הבורסה בניו יורק.
יעקב אדרי: טוב, יש הסבר.
דניאל אילון: הרי הסימן של הבורסה זה שוורים, אולי זה גם קשור לזירה.
דניאל אילון: לא יודעת, אני חושבת עכשיו בקול.
דניאל אילון: החוק אומר כללי בסיס.
דניאל אילון: יש מספר כללים שנקבעו בחוק עצמו של עשה ואל תעשה.
דניאל אילון: עוד נגיע אליהם כשנגיע לפרקים עצמם.
דניאל אילון: אבל הרוב נקבע לקביעה בתקנות.
דניאל אילון: כלומר, מה יהיו מגבלות המינוף, מה יהיו המגבלות על פרסום, מה הדיווחים שצריכים לתת, וכיוצא באלה.
דניאל אילון: ולכן אני חושבת שצריך להגיע ישירות לגופן של תקנות.
משה גפני: יש מישהו שרוצה?
יהושע אברמוביץ: שלום, שמי שוקי אברמוביץ.
יהושע אברמוביץ: אני נשיא של AVA, שהיא חברה בינלאומית הפועלת ב-170 מדינות ברחבי העולם, וגם בישראל.
יהושע אברמוביץ: אני רוצה רק כאמירה כללית להתחיל מהדברים של יושב-ראש הוועדה, חבר הכנסת גפני, שאמר בדיון הקודם – ואני מכבד כל מילה – "הרושם שאני מקבל הוא" – ואמרת את זה לרשות – "שהלכתם לרגולציה מאוד נוקשה, מאוד גדולה ומאוד חזקה".
יהושע אברמוביץ: "מה שיקל עלינו זה אם תשבו עם החברות כדי באמת לנסות להגיע לפתרונות.
יהושע אברמוביץ: אל תהיו דבקים במה שעשיתם כי עשיתם עבודה מצוינת ואין ויכוח".
יהושע אברמוביץ: אבל התקנות שהבאתם חמורות.
יהושע אברמוביץ: "עודף רגולציה או רגולציה כל כך נוקשה כלפי החברות האלה" – עם המינוף הגבוה.
יהושע אברמוביץ: אז אתה לא מסכים.
יהושע אברמוביץ: ואחר כך אתה אומר: "קחו את הישיבה" – אתה פונה לרשות לשבת אתנו – "קחו את הישיבה לא כישיבה לצאת ידי חובה, כשלפעמים צריך גם את זה.
יהושע אברמוביץ: צריך להתנהג בנימוס ולכן צריך לשבת עם הגופים, אלא באמת לנסות להגיע לפתרון.
יהושע אברמוביץ: שבו קודם עם עצמכם ותחשבו היכן הקווים האדומים, עד איפה אתם יכולים ללכת ותנהלו דיון שבסופו של דבר תבואו לכאן אחרי שיש הסכמות.
יהושע אברמוביץ: גם אם חלק יהיו הסכמות וחלק לא" - - -
משה גפני: לא את הכול.
משה גפני: מה אתה לוקח אותי ברצינות?
משה גפני: אני רציתי שתשבו, ורציתי שתגיעו להסכמה, ולא הבעתי עמדה.
משה גפני: אמרתי יש פה רגולציה קשה.
משה גפני: יכול להיות שצריך במקרה הזה רגולציה קשה, אני לא אומר שלא.
משה גפני: כשתגיע ההכרעה, אני אצטרך להחליט, כמו כל חברי הוועדה.
משה גפני: אנחנו עדיין בדיונים.
משה גפני: ואני כל הזמן מנסה להגיע למצב כזה שבו יש הסכמות.
משה גפני: אם אין הסכמות, אנחנו מכריעים.
משה גפני: אל תצטט אותי.
יהושע אברמוביץ: אנחנו ישבנו עם הרשות, הם היו מאוד מנומסים, שמעו אותנו בנימוס.
יהושע אברמוביץ: לא אמרו לזה מסכימים, או לזה לא מסכימים, לדברים האלה אנחנו מתנגדים.
יהושע אברמוביץ: שמעו בנימוס, שלחו אותנו הביתה, ומאז לא שמענו שום דבר.
יהושע אברמוביץ: אדוני, הרגולציה, צריך להבין, היא מאוד קשה.
יהושע אברמוביץ: ראש הממשלה יצא כנגד הנושא של עודף רגולציה במדינת ישראל, והוא צודק לחלוטין.
יהושע אברמוביץ: יושב-ראש הרשות אמר בעצמו שהוא מקים ועדה להקלה ברגולציה.
יהושע אברמוביץ: אז בעוד יד אחת מקלה, יד שנייה הולכת לרגולציה הנוקשה, החמורה בעולם.
יהושע אברמוביץ: אנחנו פועלים בכל העולם, עם כל הרגולציות.
יהושע אברמוביץ: אין רגולציה נוקשה כפי שהרגולציה שמציעים בישראל.
יהושע אברמוביץ: יבואו אליכם בכל סעיף ויגידו: כן, זה קיים בארצות-הברית, ועל הסעיף ההוא: זה קיים ביפן, וזה קיים בדרום קוריאה.
יהושע אברמוביץ: אבל כשמסתכלים על המכלול, והמכלול תמיד כשיד אחת מקשה במקום אחר רגולציה מקלה.
יהושע אברמוביץ: פה בישראל הלכו - - -
יהושע אברמוביץ: אחת מקשה והשנייה מקשה עוד יותר.
יהושע אברמוביץ: המסקנה שהתקנות שעומדות פה היום הן תקנות מאוד נוקשות.
יהושע אברמוביץ: יקרה מה שאתה – ביקשת שאני לא אצטט, לא אצטט אותך.
יהושע אברמוביץ: אבל יקרה בדיוק מה שאמרת בדיון, והוא שאם הרגולציה תעבור כפי שהיא, התקנות תעבורנה כפי שהן, תהיה פה רגולציה נהדרת, החברות לא יהיו פה - -
משה גפני: נעבור על התקנות ונראה, בסדר.
יהושע אברמוביץ: - - והלקוחות יעבדו עם חברות אחרות בעולם.
יהושע אברמוביץ: הם לא צריכים ללכת, הם צריכים מהמחשב להיכנס לאייקון אחר ולעבוד דרך המחשב עם חברה אחרת, שלא תעמוד ברגולציה ותעשה דברים - - -
משה גפני: אנחנו מנסים, אני לא יכול לחייב – בכל חקיקה או בכל תקנות, לא אתכם ולא את הגוף הממשלתי או במקרה הזה את הרשות לניירות ערך – לשבת.
משה גפני: אני יכול לבקש לשבת.
משה גפני: אם לא מגיעים להסכמות, אנחנו צריכים להכריע פה.
משה גפני: אנחנו נעבור סעיף-סעיף ונראה.
משה גפני: אם אתם צודקים, נלך אתכם.
משה גפני: אם הרשות צודקת, נלך איתם.
משה גפני: אין העדפה לאף גורם לא בחוק הזה ולא באף חוק אחר.
משה גפני: במקרה הנוכחי אנחנו לא מדברים על חקיקה בכלל.
משה גפני: מה שאנחנו צריכים לעשות זה לאשר תקנות.
משה גפני: ואנחנו נקפיד על התקנות לראות שזה באמת יהיה נורמלי.
משה גפני: האמירה של עודף רגולציה היא אמירה שיצאה ממני.
משה גפני: אני חושב שיש עודף רגולציה.
משה גפני: זה לא אומר שבגלל זה לא צריך שתהיה רגולציה.
משה גפני: הרי בסופו של דבר אנחנו צריכים להגן על החוסך הקטן שמפסיד את כספו.
משה גפני: עודף רגולציה זה לא הלכה למשה מסיני.
משה גפני: זו סברה ישרה שיש אנשים או גופים או משרדי ממשלה שמרגישים נוח שיש להם הרבה רגולציה.
משה גפני: אנחנו לא סבורים כך, אבל יש דברים שצריך, שאנחנו אפילו דורשים.
משה גפני: במקרה הזה אנחנו נעבור לגופו.
משה גפני: אני לא משוחד לשום צד.
משה גפני: נדמה לי שאף פעם לא השקעתי בזירות סוחר.
משה גפני: אני לא מתכוון גם להשקיע, וגם אין לי חברה כזאת.
משה גפני: אז אני פתוח לגמרי על כל הדברים.
משה גפני: בבקשה, עוד מישהו רצה להגיב?
משה גפני: אתה דיברת בישיבה הקודמת אני חושב.
משה גפני: טוב, השנה עוד לא דיברת.
טל זוהר: נכון, השנה לא.